Mandela-kleinseun van aanranding aangekla | Maroela Media
Mandela-kleinseun van aanranding aangekla
Oudpresident Nelson Mandela se kleinseun, Mandla, word daarvan aangekla dat hy ŉ onderwyser aangerand het, berig die Sunday Times.
“Ek kan bevestig dat die Nasionale Vervolgingsgesag (NVG) ŉ besluit geneem het om hom aan te kla van aanranding en die rig van ŉ vuurwapen in verband met die voorval,” het Luxolo Tyali, woordvoerder van die NVG, aan die koerant gesê. “ŉ Dagvaarding wat vereis dat hy op 6 Desember by die Mthatha-streekshof verskyn is aan hom gestuur.” Mandela het glo in Oktober vanjaar ŉ vuurwapen op die onderwyser gerig nadat laasgenoemde glo teen een van Mandla se gaste se motors gebots het. Mandla was in ŉ ander motor. Hy het die onderwyser glo ook aangerand. Mlamli Ngudle, die onderwyser, moes glo na die voorval ŉ noodoperasie ondergaan om ŉ bloedklont van sy brein te verwyder, berig die koerant.
Intussen het Mandla Dinsdag in die hooggeregshof in die Oos-Kaap verskyn saam met sy vervreemde vrou Tando Mabunu-Mandela, berig City Press. Sy wil glo hê dat Mandla se troue met sy derde vrou nietig verklaar word. Die saak is uitgestel en Mandla is beveel om sy vervreemde vrou kostes te betaal.
Man op borg vermoor glo vrou
Lof vir politieke strydros Colin Eglin
Ek was darem nog nooit so kwaad (barbaars met moordadige neigings) om iemand dood te wil skiet na een van my gaste (of enige familielid, vriend) se motor gestamp is nie.
Dink Mandla sy Mandela familienaam gaan hom red? Die aanklagte is ernstig van aard.